Ferdinand Salzmann

Ferdinand Salzmann (* asi 1830, Vinosady† 30. marec 1913, Pata) bol výtvarný umelec, vedúca osobnosť súvekej západoslovenskej ľudovej sklomaľby. Výtvarne najvýznamnejší člen umeleckej rodiny Salzmannovcov, sklomaliarov. Maľoval náboženskú tematiku.

Život 
Jeho otec Ferdinand (iné zdroje uvádzajú, že meno je neznáme) bol hájnik a sklomaliar. Na územie Slovenska prišiel niekedy koncom 18. storočia.

Ferdinand sa narodil asi v roku 1830 vo Vinosadoch do rodiny s bavorským pôvodom. Začal študovať teológiu, no neskôr so štúdiom pre odpor otca skončil a vyučil sa za stolára. Okrem remeselnej činnosti príležitostne maľoval obrázky. Počas prusko-rakúskej vojny odišiel bývať do Zavaru, neskôr býval v Šúrovciach, Šoporni a v Pate, kde aj zomrel. Sklomaľbe sa venoval aj jeho syn Alexander Salzmann.

Dielo 
Venoval sa hlavne sklomaľbe, v ktorej znázorňoval náboženské motívy ako Pieta (Sedembolestná Panna Mária), Posledná večera, Adam a Eva, Korunovanie Panny Márie, Ježiško so zemeguľou a svätý Ján Krstiteľ, Pražské Jezuliatko a sv. Ján Nepomucký a postavy svätcov (svätá Katarína, Barbora, Rozália, Izidor, Genovéva, Ján Nepomucký). 

„Jeho práce svedčia o umeleckom cítení autora, o u zmysle pre tvarovú a farebnú proporčnosť“ a patria medzi najkultivovanejšie v regióne.

Referencie

Ďalšia literatúra

Externé odkazy 
 Ferdinand Salzmann v katalógu Web umenia Slovenskej národnej galérie
 Ferdinand Salzmann v katalógu Slovakiana Slovenského národného múzea

Slovenské osobnosti nemeckého pôvodu
Osobnosti z Vinosadov
Slovenskí maliari